cyanic-selkie/wikianc huggingface dataset:
Հունգարա-կանադական հարաբերություններ
Ծանոթագրություններ
Կատեգորիա:Կանադայի երկկողմ հարաբերություններ Կատեգորիա:Հունգարիայի երկկողմ հարաբերություններ
Հևսելի այգիներ
Հևսելի այգիներ (Hevsel Bahçeleri), 70 կիլոմետր ընդհանուր տարածք զբաղեցնող պտղատու այգիներ, որոնք գտնվում են Թուրքիայի Դիարբեքիրի մարզում։ Այգիների միջով հոսում է Տիգրիս գետը։ Այգիները գտնվում են գետի և Դիարբեքիրի ամրոցի միջև։ Ամրոցը 2015 թվականին ներառվել է ՅՈՒՆԵՍԿՕ-ի համաշխարհային ժառանգության օբյեկտների ցանկում՝ Դիարբեքիրի ամրոցի հետ միասին։ Կենտրոնական Անատոլիա այցելող զբոսաշրջիկների նախընտրելի վայրերից մեկն է համարվում։
Գրականություն
Կատեգորիա:Համաշխարհային ժառանգություն Թուրքիայում
Գայլերի հետ պարողը
Գայլերի հետ պարողը (Dances with Wolves), պատմական դրամատիկ գեղարվեստական ֆիլմ։ Ֆիլմի պրեմիերան տեղի է ունեցել 1990 թվականի հոկտեմբերի 19-ին Վաշինգտոնում։ Ֆիլմի ռեժիսոր և գլխավոր դեռակատար Քևին Քոսթներ, ֆիլմի վրա աշխատել է հինգ տարուց ավել։ Ֆիլմում երկխոսությունների մեծ մասը լակոտա լեզվով է, որը ամերիկյան սիու հնդկացիների բարբառն է և ուղեկցվում է լուսագրերով։ Ֆիլմը նոմինացվել է 12 անվանակարգում և ստացել յոթ արձանիկ՝ ներառյալ լավագույն ֆիլմ անվանակարգում։
Սյուժե
1863 թվական, քաղաքացիական պատերազմ ԱՄՆ ում։
ԱՄՆ բանակի լետենանտ Ջոն Դանբարայի ոտքը պատրասվում էին անդամահատել, նա փախչում է դաշտային հոսպիտալից և աներևակաելի սխրանք է գործում, հուսահատ հերոսությամբ գրոհի է տանում հյուսիսցիների ջոկատը։ Դամբարը հարավցիների փամփուշտների տարափի տակ ողջ է մնում։ ԱՄՆ բանակի գեներալը գնահատում է լեյտենանտի արարքը և տրամադրում է իր անձնական վիրաբույժին նրան բուժելու համար, հետո էլ թույլ է տալիս, որ նա իր նախընտրությամբ ընտրի իր հետագա ծառայության տեղը։ Ի զարմանս գեներալի, Դամբարը խնդրում է, որ իրեն տեղափոխեն ԱՄՆ արևմտյան սահմանին մոտ մի խուլ տեղ։ Նրա ծառայության տեղը քաղաքակրթությունից կտրված փոքրիկ դիտակետ էր (ֆորպոստ)։ Նրա անմիջական հրամանատարը ինքնասպանություն էր գործել, իսկ Դանբարի ուղեկիցը, տեղացի առևտրականը սպանվում է տեղացի «պաուին» հնդկացիների ձեռմամբ, այն բանից հետո երբ նա արդեն հերոսին հասցրել էր նշանակման տեղ։ Մարդիկ ովքեր կհավատային որ Դամբայը մենակ կարող է ողջ մնալ դիտակետում, բնության խիստ պայմաններում, թվացյալ անհյուրընկալ տեղաբնակ Հյուսիսային Ամերիկացիների ,ուղղակի չի մնացել։ Թվում էր նա լքված է բոլորի կողմից։ Կամաց-կամաց լեյտենանտը ընտելանում էր, նա գրառումներ էր անում օրագրում։ Դանբարը առճակատվում էր սիու քոչվոր ցեղի ներկայացուցիչների հետ։ Սկզբում սպիտակ մարդը և հնդկացիները բաժանված էին լեզվի և մշակույթի պատնեշով։ Բայց քիչ-քիչ նրանք սկսեցին ընդհանուր լեզու գտնել։ Այդ ցեղում ապրում է սպիտակամորթ կին, Բռունցքով Կանգնած անունով, ով հայտնվել էր ցեղում երբ դեռ երեխա էր և մեծացել եր ինչպես հնդկացի։ Նա թեթևակի հիշում է սպիտակների լեզուն և ինչպես կարող էր օգնում էր հերոսի և ցեղի մոտեցմանը։ Դանբարան ձգտւմ էր հնդկացիների յուրահատուկ ապրելակերպին, մտածողուտյանը, նրանց մոտիկությանը բնության հետ, նրանց հոգեկան կապը միմյանց հետ և կյանքի ընդհանուր ներդաշնակությունը։ Նա ընկերանում է ցեղի շամանի հեքիմի Կտրող Թռչուն, ցեղապետ` Տաս Արջեր և մարտիկ Քամի Նրա Մազերում-ի հետ։ Հնդկացիները իրենց սովորույթի համաձայն մարդուն անուն են տալիս, կյանքի ինչ-որ հիշարժան դրվագից։
Մի անգամ տեսնելով, որ Դամբարը խաղում է գայլի հետ, այդ ժամանակ էլ նա ստսցավ իր իսկական անունը` Գայլերի Հետ Պարողը։ Այն բանից հետո, երբ նա օգնեց ցեղին գտնել բիզոնների նախիրը, Գայլերի Հետ Պարողը դարձավ ցեղի լիարժեք անդամ։ Բայց նախկին կյանքն ու արևմտյան քաղաքակրթությունը մշտապես հիշեցնում են իրենց մասին։ Գայլերի Հետ Պարողը և արդեն նրա կինոջը`Բռունցքով Կանգնած-ին անհրաժեշտ որոշում կայացնել գնալ թ`է մնալ ցեղում։ Այն ժամանակ երբ հնդկացիները փորցում էին հասկանալ ինչ վտանգ է սպառնում սպիտակ մարդկանցից, սպիտակ մարդիկ, կոպիտ և հրացաններով զինված ավելի մեծ քանակությամբ էին գրավում հնդկացիների հողերը....
Մրցանակներ
«Գայլերի Հետ Պարողը» ֆիլմը նշված է ամենա հեղինակավոր մրցանակերում և համաշխարհային կինեմատոգրաֆի ոսկե ֆոնդում։ Օսկարի 63րդ մրցանակաբաշխությանը, որը կայացել է մարտի 25-ին, 1991 թվականին Լոս Անջելոսում, ֆիլը ներկայացվել է օսկարի տասներկու անվանակարգերով, որից յոթում հաղթող է ճանաչվել։ Ֆիլմը հաղթել է ամենա հեղինակավոր անվանակարգում և ճանաչվել է 1990 թվականի լավագույն ֆիլմ։
Լիմատոլա
Լիմատոլա ( Limatola), քաղաք Իտալիայի Կամպանիա մարզի Բենևենտո գավառում ։
Բնակչությունը կազմում է 30619 մարդ, բնակչության խտությունը կազմում է 201 մարդ/կմ²։ Զբաղեցնում է 18 կմ² մակերես տարածք։ Փոստային ինդեքս՝ 82030, հեռախոսային կոդ՝ 00823։
Սուրբ նահատակ Վլաս Սեբաստացին հարգվում է որպես կոմունայի հովանավոր։ Տոնակատարությունը փետրվարի 3-ին է։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Երրորդ զարկը
«Երրորդ զարկը», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1914 թվականին։
Առաջին անգամ տպագրվել է 1914 թվականին Թիֆլիսի «Հորիզոն» օրաթերթի (№ 242) հոկտեմբերի 31-ի համարում ։
Այնուհետև՝ 1969 թվականին Երևանում լույս տեսած «Թումանյան։ Ուսումնասիրություններ և հրապարակումներ» գրքի երկրորդ հատորում։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1914 գրականությունում
Անտիկլինորիում
Անտիկլինորիում (անտի ... + հունարեն χλινω—թեքում եմ, öρος—բարձրություն), երկրակեղևի խոշոր ու բարդ կառուցվածք ունեցող անտիկլինալային բարձրացում, որի առանցքային մասում մերկանում են հին և սովորաբար խիստ փոխակերպված (մետամորֆացված) ապարներ։
Նկարագրություն
Անտիկլինորիումներին հաճախ հարում են խոշոր ինտրուզիաներ։ Անտիկլինորիումը գոյանում է գեոսինկլինալային մարզերում՝ երկրակեղևի ինտենատիվ ծալքավոր շարժումների հետևանքով, որոնք ժամանակակից ռելիեֆում արտահայտված են որպես լեռնաշղթաներ (Մեծ և Փոքր Կովկաս, Ուրալ ևն)։ Բնութագրվում է կենտրոնական մասի ընդհանուր բարձրացումով, ունենում է հարյուրավոր կմ երկարություն և տասնյակ կմ լայնություն։ Շատ խոշոր անտիկլինորիումը կոչվում է մեգաանտիկլինորիում։ Անտիկլինորիումը կազմող անտիկլինալային ծալքերի առանցքային մակերևույթները մեծ մասամբ հովհարաձև են դասավորված, իսկ ծալքերի թեքվածությունն ու շրջվածությունը դեպի հարակից սինկվինորիամների կողմն է։ Անտիկլինորիումները սովորաբար բարդացված են վրաշարժերով, ընդ որում, խզման հարթությունները նույնպես ուղղված են դեպի հարակից սինկլինորիումները։
Տեսակներ
Անտիկլինորիումները լինում են՝
Տարածվածությունը Հայաստանում
Հայաստանում անտիկլինորիումներ են Վայքի, Ուրծի, Ծաղկունյաց լեռնաշղթաները, Ալավերդու և Ղափանի հանքային շրջանները։
Պատկերասրահ
Կատեգորիա:Կառուցվածքային երկրաբանություն
«Ռոստովէներգոյի» շենք
«Ռոստովէներգոյի» շենք (Здание «Ростовэнерго»), վարչական շենք Ռուսաստանի Դոնի Ռոստով քաղաքում, որտեղ տեղակայված են Ռոստովի մարզի մի քանի խոշոր ընկերություններ։ Կառուցվել է 1952 թվականին ճարտարապետ Լև Էբերգի նախագծով ։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ ։ Գտնվում է Բոլշայա Սադովա փողոց, 49/42 հասցեով։
Պատմություն
Ներկայիս շենքի տեղում նախկինում եղել է քառահարկ շենք, որը քանդվել է Հայրենական մեծ պատերազմի ժամանակ։ «Ռոստովէներգոյի» ներկայիս շենքը կառուցվել է 1952 թվականին ճարտարապետ Լև Լեոնիդովիչ Էբերգի նախագծով՝ քաղաքի հետպատերազմյան վերակառուցման ընթացքում ։
Ռոստովի մարզի մշակույթի նախարարության 2015 թվականի դեկտեմբերի 14-ի թիվ 488 հրամանով «Ռոստովէներգոյի» շենքը ճանաչվել է մշակութային ժառանգության տարածաշրջանային նշանակության օբյեկտ ։ 2010-ական թվականներին շենքի մաշվածության աստիճանը հասել էր 35 տոկոսի, ինչի պատճառով 2016 թվականին սկսվեց վերականգնումը։ Աշխատանքները նախատեսել էին ավարտել մինչև 2018 թվականի ֆուտբոլի Աշխարհի առաջնության մեկնարկը ։
Ճարտարապետություն
«Ռոստովէներգոյի» շենքը կառուցվել է խորհրդային նեոդասականության ոգով ։ Հիմնական և կողմնային ճակատների ձևավորման մեջ նկատվում են իտալական Վերածննդի տարրեր ։ Միջանցքային տիպի L-աձև շենքն ունի 5 հարկ։ Գլխավոր և կողմնային ճակատները երկու հարկի բարձրությամբ զարդարված են խոշոր կոպիտ սվաղով։ Բոլշայա Սադովայա փողոցին նայող հիմնական ճակատի կենտրոնական հատվածն ընդգծվում է երկու առաջին հարկերի բարձրությամբ կեղծ կամարաշարով, 3-րդ, 4-րդ և 5-րդ հարկերում խորշապատշգամբներով և պսակվում է ձեղնահարկի լուսամուտ ունեցող աստիճանավոր ատտիկոսով։ 3-րդ և 4-րդ հարկերի խորշապատշգամբները զարդարված են որմնասյուներով, 5-րդ հարկի դուրս ցցված պատշգամբով խորշապատշգամբը զարդարված է կիսաշրջանաձև կենտրոնական կամարով ։
Հարդարելիս օգտագործվել է ծեփածո և սվաղային դեկոր։ Երկրորդ հարկի պատուհանների տակ տեղադրված են խորհրդային խորհրդանիշներով մեդալիոններ։ Երրորդ հարկի պատուհանները զարդարված են բազմապրոֆիլ երեսկալներով և կողպեքային քարերով ։ Ճակատների հորիզոնական բաժանումն ընդգծվում է լայն պրոֆիլավորված գոտիով ։ Շենքի կլորացված անկյունը պսակված է ծեփածո անվանագիր ունեցող կլորացրած ճակտոնով ։
Գտնվելու վայր
«Ռոստովէներգոյի» շենքը գտնվում է Դոնի Ռոստով քաղաքի Լենինյան շրջանում՝ քաղաքի վարչական շենքի դիմաց (Բոլշայա Սադովայա, 49 / Սեմաշկոյի փողոց, 42)։ Հասնել կարելի է ավտոբուսով (թիվ 3, 3ա, 7, 67, 33, 70, 80), տրոլեյբուսով (թիվ 1, 2, 9, 22), «Սեմաշկո (Բոլշայա Սադովայա փողոց)» կանգառ։
Նշումներ
Կատեգորիա:Դոնի Ռոստովի շենքեր և կառույցներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:1952 հիմնադրումներ
Անգլիական խոհանոց
Անգլիական խոհանոց, բրիտանական խոհանոցի տարածաշրջանային տարբերակը, բաղադրատոմսերի և սննդի պատրաստման ավանդույթների համադրություն Անգլիայում ։ Անգլիայի ավանդական ուտեստների հիմքը կազմում են միսը, ձուկը, բանջարեղենը և շիլաները :Շատ տարբեր են սառը ուտեստները (ձկան գաստրոնոմիա, սենդվիչ). Առաջին ուտեեստներից ամենատարածվածներն են բուլյոնները և տարբեր տեսակի պյուրեները ։
Միս
Անգլիացիները իրենց սննդակարգում շատ են օգտագործում տավարի, հորթի, ոչխարի, խոզի միս։ Անգլիացիների նախասիրությունների շարքում արժե հատկապես առանձնացնել տավարի տապակած միսը և տավարի սթեյքը։ Մսի հետ մատուցվում են բազմազան սոուսներ, մարինադներ, առավել հաճախ լոլիկի սոուս և թթու, իսկ որպես խավարտ` կարտոֆիլ և բանջարեղեն ։
Տոնական ուտեստներ
Սուրբ Ծննդյան պուդինգ - անգլիացիների ավանդական տոնական ուտեստներից մեկն է։ Պատրաստման համար օգտագործվում է ճարպայուղ, ալյուր, չամիչ, շաքար, ձու և տարբեր համեմունքներ։ Մատուցելուց առաջ պուդինգի վրա ռոմ են լցնում, այրում և այդպես դնում սեղանի վրա։ Ավանդական տոնական ուտեստներ են համարվում նաև լցոնված հնդկահավը բանջարեղենով, ծննդյան տորթը և այլն ։
Ծանոթագրություններ
Կատեգորիա:Անգլիական խոհանոց
ScanKromsator
ScánKromsátor, ծրագիր, որ նախատեսված է սկանավորման արդյունքում ստացված նկարների մշակման համար։ Մշակման արդյունքում նկարը պահպանվում է DjVu կամ PDF ֆորմատով։ Մշակված է Windows օպերացիոն համակարգի համար սակայն կարող է աշխատել նաև Linux-ի վրա ։
ScanKromsator-ը համարվում է հին և հայտնի ծրագրերից մեկը, որը նախատեված է թվայնացված նկարների մշակման համար։
Հնարավորություններ
Ծրագրի հնարավորությունները նշված են 1.0 beta տարբերակի հեղինակային իրավունքի մեջ ․
Ինչպես նաև, ավելի նոր տարբերակներում․
Ապահովում
Ծրագրային ապահովման թողարկումները տեղադրված են Ru-board.com-ի ֆորումներում՝ "ScanKromsator" թեմայով ։
Շատո Տիերի (շրջան)
Շատո Տիերի (Château-Thierry), շրջան (Arrondissement) Ֆրանսիայի Օ դը Ֆրանս երկրամասի Էնա դեպարտամենտում։ Սուպրեֆեկտուրան (վարչական կենտրոնը) Շատո Տիերի քաղաքն է։ Շրջանի բնակչությունը 2012 թվականին կազմել է 72.638 մարդ։ Բնակչության խտությունը՝ 61 մարդ/կմ²։ Շրջանի տարածքը՝ 1193 կմ²։
Արտաքին հղումներ
Կատեգորիա:Ֆրանսիայի շրջաններ
Յուրիել
Յուրիել (Huriel), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրիել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03128։
Բնակչություն
Համայնքի բնակչությունը 2008 թվականին կազմում էր 2471 մարդ։
Տնտեսություն
2007 թվականի տվյալներով 1563 աշխատունակ տարիքի մարդկանցից (15-64 տարեկան) 1119-ը տնտեսապես ակտիվ էին, 444-ը անգործունակ (ակտիվության ցուցանիշը 71,6 %, 1999 թվականին եղել է՝ 69,1 %)։ 1119 աշխատունակ բնակիչներից 1046-ը աշխատում էին (572 տղամարդ և 474 կին), անաշխատանք էին 73-ը (31 տղամարդ և 42 կին)։ 444 անգործունակ մարդկանցից 109-ը աշակերտներ կամ ուսանողներ են, 185-ը թոշակառու, 150-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Անտիոք Կրագեան
Մինչև XIII դարը մնում Էր Բյուզանդիայի ձեռքում։ XII դարի վերջին Անտիոք Կրագեանի իշխանն Էր Կիո Սակը (Սահակ), որը Գանաք անունով ոմն հույն ելուզակի միջոցով գաղտագողի գերեց ծովափնյա առողջարանում հանգստացող՝ Կիպրոսի Լյուզինյան թագուհուն և նրա որդիներին։ Լևոն Բ Մեծ թագավորը մահվան դատապարտելա սպառնալիքով Կիո Սակին հարկադրեց գերիներին շտապ բերել իր մոտ՝ Կոռիկոս։ Գերիներին պատվով վերադարձնելուց հետո Սանը գրավեց Անտիոք Կրագեանը, որը հայերի ձեռքում մնաց մինչև XIV դարի կեսը։ 1329 թվականին Անտիոք Կրագեան տակավին հայաբնակ գյուղաքաղաք Էր՝ Ա. Աիմեոն եկեղեցով։ Հետագայում թուրքական ասպատակությունների հետևանքով ավերվեց և դադարեց գոյություն ունենալուց։
Կատեգորիա:Կիլիկիայի բերդեր
Կոշարսկայա
Կոշարսկայա (Кошарская), գետ Ռուսաստանում, հոսում է Կալմիկիա հանրապետությունում։ Գետաբերանը տեղակայված է Զելմեն գետի ձախ ափում 49 կմ հեռավորության վրա։ Գետի երկարությունը 13 կմ է, ավազանի տարածքը 44,3 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Զելմեն գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մոլեն սյուր Օբ
Մոլեն սյուր Օբ (Molins-sur-Aube), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 114 մարդ, բնակչության խտությունը` 18.21 մարդ/կմ²։ Բնակավայրը զբաղեցնում է 6.26 կմ² տարածք։
Աշխարհագրություն
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 28 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 8։ Ակտիվության ցուցանիշը կազմում է 87,3 %։ 55 աշխատունակ մարդկանցից աշխատել է 48 անձ (27 տղամարդ և 21 կին)։ Գործազուրկ են եղել 7 անձ (2 տղամարդ և 5 կին)։ 8 անաշխատունակներից 2-ը եղել են աշակերտներ կամ ուսանողներ, 3-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գեմիլե կղզի
Գեմիլե (Gemile), կղզի Թուրքիայի հարավարևմտյան հատվածում, Մուղլայի մարզում։ Գտնվում է Ֆեթհիյե քաղաքի մոտակայքում։ Կղզում առկա են եկեղեցիների և վարչական կառույցների ավերակներ, որոնք կառուցվել են IV-VI դարերում։ Հնագետները ենթադրում են, որ կղզում կարող է թաղված լինել Սուրբ Նիկողայոս Զմյուռնացին։
Աշխարհագրություն
Կղզին գտնվում է Ֆեթհիյեից 9 կիլոմետր դեպի հարավ՝ թուրքական ափից 200 մետր հեռավորության վրա։ Կղզին անբնակ է։ Կղզու ափերը ժայռոտ են։
Տուրիզմ
Դեպի կղզի են նավարկում բազմաթիվ տուրիստական նավեր՝ հիմնականում Օլյուդենիզից։ Կղզում առկա է նաև նավահանգիստ բարձրակարգ նավերի համար։ Ամռանը կղզում գործում է ոչ մեծ ռեստորան ։
Արտաքին հղումներ
Կատեգորիա:Թուրքիայի կղզիներ Կատեգորիա:Անմարդաբնակ կղզիներ
Թոռնիկե Օքրիաշվիլի
Թոռնիկե Օքրիաշվիլի (თორნიკე ოქრიაშვილი, փետրվարի 12, 1992, Ռուսթավի, Վրաստան), վրացի ֆուտբոլիստ, «Կրասնոդարի» և Վրաստանի հավաքականի կիսապաշտպան։
Ակումբային
Համարվում է Ռուսթավիի «Օլիմպի» ակումբ սանը։ Վրաստանի առաջնության 2008-2009 մրցաշրջանում, Թբիլիսիի «Գագրայի» կազմում անցկացրեց մեկ խաղ։ 2009-2010 մրցաշրջանում առաջնությունում խաղաց 22 խաղ և խփեց 1 գոլ։ Մրցաշրջանի արդյունքներում «Գագրան» զբաղեցրեց վերջին 10-րդ տեղը և հեռացավ Առաջին լիգա։ 2010 թվականի հունիսին փորձարկվելու համար հայտնվեց Սանկտ Պետերբուրգի «Զենիթում»։ Նրանով հետաքրքրվում էին նաև բելգիական «Անդերլեխտը» և Նիդերլանդների, Թուրքիայի ու Գերմանիայի ակումբներ ։
2010 թվականի վերջին Դոնեցկի «Շախտյորը» նրան կես տարյա վարձակալության վերցրեց՝ հետո ամբողջովին գնելու իրավունքով ։ Ակումբը նրա վարձակալության համար վճարեց 1 միլիոն եվրո։
2011 թվականի հունվարին վարձակալության հանձնվեց «Մարիուպոլի Իլիչյովեցում», որի մարզիչը դարձավ «Շախտյորի» երիտասարդական թիմի նախկին մարզիչ Վալերի Յարեմչենկոն ։ Ուկրաինայի Պրեմիեր Լիգայում դեբյուտը կայացավ 2011 թվականի մարտի 4-ին՝ Զապորոժիեյի «Մետալուրգի» դեմ արտագնա խաղում (0-4) ։ 2014 թվականի հունվարի 27-ից մինչև 2013-2014 մրցաշրջանի ավարտը վարձակալված է եղել Օդեսսայի «Չերնոմորեցում» ։
Հավաքականում
2009 թվականի նոյեմբերի 14-ին Օքրիաշվիլին դեբյուտեց Վրաստանի երիտասարդական հավաքականի կազմում՝ խաղալով Իռլանդիայի դեմ տնային խաղում (1-1) ։ Նա անցկացրեց ամբողջ խաղը։
2010 թվականի նոյեմբերի 17-ին՝ Սլովենիայի հավաքականի դեմ խաղում, 62-րդ րոպեին Նիկոլոզ Գելաշվիլիի փոխարեն դուրս գալով խաղադաշտ, դեբյուտեց Վրաստանի ազգային հավաքականի կազմում ։
Կատոլանդիա
Կատոլանդիա  (Catolândia), համայնք Բրազիլիայում՝ Բաիա նահանգի կազմում   ։ Գտնվում է Արևմտյան նահագի Բաիա մարզում։ Մտնում է Բառոյրաս գավառի կազմի մեջ։ Բնակչությունը կազմում է 2959 մարդ՝ 2006 թվականի տվյալներով։ Գրավում է 659,717 կմ2 տարածք։ Բնակչության խտությունը՝ 4.5 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ռոմանապոլիս
Ծանոթագրություններ
Կատեգորիա:Արևմտյան Հայաստանի բնակավայրեր
Բելվեդեր (հյուրանոց, Վիբորգ)
«Բելվեդեր» (Hotelli Belvedere), հյուրանոց Վիբորգում, որը կառուցվել է 1879 թվականին` ճարտարապետ Ֆրեդերիկ Օդենվալի (1843-1890) նախագծով և 20-րդ դարի սկզբին մտել Ռուսական կայսրությունում հեղափոխական իրադարձությունների պատմության մեջ։ Հյուրանոցի շենքը խիստ վնասվել է խորհրդա-ֆիննական պատերազմների ժամանակ, իսկ հետպատերազմյան տարիներին այն հարմարեցվել է բնակելի շենքի համար։
Պատմություն
1863 թվականին սկսվել է Սալակկա-Լախտիի ծովախորշի մի հատվածի լցոնումը Եղջյուրի ամրոցի ապամոնտաժված միջնապատնեշի պատերից։ Ծովախորշից նվաճված տարածքում սկսվել են Ալեքսանդրովսկու պողոտայի (այժմ ՝ Լենինգրադյան) և Սալակկա-Լախտիի փողոցի (այժմ ՝ Կոմերիտմիության 40-ամյակի անվան) կառուցման աշխատանքները։  Նոր փողոցների խաչմերուկում գտնվող անկյունային հատվածը զբաղեցրել է էկլեկտիկական ճարտարապետության նմուշ եռահարկ հյուրանոցը, որը պատկանել է Կ. Ֆ. Էրենբուրգին, որն էլ  հյուրերին ներկայացվում էր որպես Օտտո ֆոն Բիսմարկի դասընկեր։ Նրան էր պատկանում նաև Բելվեդերեի ռեստորանի և հյուրանոցի նախկինում կառուցված փայտե շինությանը, որը կառուցվել էր 1868 թվականին,  քաղաքի քանդված ամրոցների տեղում գտնվող այգում, Ֆրեդերիկ Օդենվալի նախագծով։ Սակայն այն այրվել է 1887 թվականին, և դրա տեղում կառուցվել է «Էսպլանդ-պավիլիոն» ռեստորանը։ Նույն ճարտարապետը սկսել է զբաղվել նախկին անվամբ քարե հյուրանոցի կառուցմամբ։ Նոր հյուրանոցի շենքում, բացի 37 սենյակներից, կար նաև հանդիսասրահ և ընթերցասրահ։ Հյուրանոցը համարվել է լավագույնը Վիբորգում։
1906 թվականի հուլիսին հյուրանոցի հանդիսասրահը օգտագործվել է առաջին գումարման Պետական դումայի մի խումբ պատգամավորների կողմից, որոնք հավաքվել էին Վիբորգում կայսր Նիկոլայ II-ի հրամանագրով, դրա լուծարումից 2 օր անց՝ քննարկելու և ստորագրելու Վիբորգի ուղերձը, որով առաջարկվում էր պասիվ դիմադրություն ցույց տալ իշխանություններին։ Իսկ նույն թվականի օգոստոսին Վլադիմիր Լենինը և Նադեժդա Կրուպսկայան հյուրանոցում կազմակերպել են Վիբորգում ընդհատակյա քաղաքական գրականության հրատարակություն, ինչի մասին վկայում է խորհրդային տարիներին տեղադրված հուշատախտակը` «Այստեղ, նախկին Բելվեդեր հյուրանոցում, 1906 թվականի օգոստոսին բնակվել են Վլադիմիր Լենինը և Նադեժդա Կրուպսկայան և հրատարակել «Պրոլետար» բոլշևիկյան թերթը։
Հյուրանոցի  հայտնի կենվորներից է եղել է բանաստեղծ Օսիպ Մանդելշտամը, որը եկել էր Վիբորգ նախքան համալսարան ընդունվելը՝ մեթոդիստական համայնքում քրիստոնեություն ընդունելու համար։
Ըստ այդ ժամանակի փոստային բացիկի` 1909 թվականին հյուրանոցում իջևանել է նաև արքայադուստր Եվդոկիա Օբոլենսկայան։
Ֆինլանդիայում քաղաքացիական պատերազմի ընթացքում` 1918 թվականի ապրիլից, որոշ ժամանակով Բելվեդերում է տեղակայվել Ֆինլանդիայի Կարմիրգվարդիականների շտաբը և Ֆինլանդիայի աշխատավորների կառավարությունը, որոնք Հելսինգֆորից Վիբորգ էին տարհանվել։
1919 թվականին ճարտարապետ Ունո Ուլբերգը մշակել է մի նախագիծ, որի համաձայն ընդլայնվել են առաջին հարկի պատուհանները և բացվել է անկյունային դուռը`  տարածքը հարմարեցնելու «Kulma» («Անկյուն») ռեստորանի համար։ 1929 թվականին հյուրանոցին կից կառուցվել է Սավո-կարելյան աճուրդային բանկի շենքը։
Հայրենական մեծ պատերազմից հետո հրդեհված հյուրանոցի շենքը նորոգվել է և դարձել  բնակելի շենք։ Վերանորոգման ընթացքում շենքը կորցրել է շատ ճարտարապետական տարրեր ու մանրամասներ և չի թողնում այն տպավորությունը, որը մնացել է ժամանակակիցների հուշերում։ Չի պահպանվել նաև հյուրանոցի սեփականատիրոջ պատվերով Վիբորգին նվիրված գեղատեսիլ քանդակազարդ մեծանկարը։
Ներկայումս շենքի առաջին հարկում տեղակայված են խանութներ և այլ կազմակերպություններ, իսկ երկրորդ և երրորդ հարկերը բնակելի են ։
Գրականություն
Կատեգորիա:Ռուսաստանի մշակութային ժառանգության օբյեկտներ Կատեգորիա:Վիբորգի հյուրանոցներ Կատեգորիա:1879 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Ռուսական հեղափոխություն (1905–1907)
Յուրսե
Յուրսե (Urçay), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սերիյի կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03293։
Պադրե Տեմբլեկե ակվեդուկ
Պադրե Տեմբլեկե ակվեդուկ (Aqueduct of Padre Tembleque), մեքսիկական ակվեդուկ (ջրանցույց), որը տեղակայված է Զեմպոալա (Իդալգո նահանգ) և Օտումբա (Մեխիկո նահանգ) քաղաքների միջև։
Նկարագրում
Ակվեդուկը, որը կառուցվել է 1553 թվականից մինչև 1570 թվականները, ունի 45 կմ երկարություն՝ սկսվելով Տեկահետե հրաբխից՝ Զեմպոալայից դեպի արևելք և ավարտվելով Օտումբայում ։ Ջրանցույցը մեծամասամբ անցել է գետնի մակարդակի վրայով, սակայն ունեցել է նաև ստորգետնյա և վերգետնյա հատվածներ։ Վերջիններս իրենցից ներկայացնում են երեք կամարաշարքեր, որոնք համապատասխանաբար բաղկացած են 46, 13 և 67 կամարներից։ Ակվեդուկի ամենաբարձր մասը, որը հայտնի է որպես Հիմնական արկադա, անցնում է Պապալոտ հովտի վրայով և բաղկացած է 67 կամարներից, որոնցից ամենաբարձրի բարձրությունը հասնում է 38.75 մետրի ։
Համաշխարհային ժառանգության օբյեկտ
Ակվեդուկը ՅՈՒՆԵՍԿՕ-ի Համաշխարհային ժառանգության օբյեկտների նախնական ցուցակում ընդգրկվել է 2001 թվականի նոյեմբերի 20-ին և վերջնականապես որպես համաշխարհային ժառանգության օբյեկտ ավելացվել է 2015 թվականի հուլիսի 5-ին ։
Արտաքին հղումներ
Կատեգորիա:Համաշխարհային ժառանգություն Մեքսիկայում Կատեգորիա:Ջրանցույցներ Կատեգորիա:Մեքսիկայի շենքեր և կառույցներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Մեքսիկայի նախկին շենքեր և կառույցներ Կատեգորիա:ՅՈՒՆԵՍԿՕ-ի Համաշխարհային ժառանգություն Կատեգորիա:Մեքսիկայի տեսարժան վայրեր
Յադրանկա Ջոկիչ
Յադրանկա Ջոկիչ (խորվաթերեն՝ Jadranka Đokić, ), խորվաթ դերասանուհի, որին շատերը համարում են 21-րդ դարի խորվաթ ամենատաղանդավոր դերասանուհին ։ Նա արժանացել է քննադատների դրվատանքին և բազմաթիվ մրցանակների՝ կինոյում, թատրոնում և հեռուստատեսությունում բազմաբնույթ կերպարներ վարպետորեն մարմնավորելու համար  ։ Հիշատակման են արժանի հատկապես նրա դերակատարումները «Գեղեցիկ մահացած աղջիկներ» «Ափսոս էր Քունգ Ֆուն», «Ապակուց այն կողմ», «Փոթորիկ», «Մետաստազներ», «Քահանայի երեխաները» գեղարվեստական կինոնկարներում։ «Ապակուց այն կողմ» ֆիլմի գլխավոր հերոսուհուն տպավորիչ կերպով մարմնավորելու համար Յադրանկան 2008 թվականին Պուլայի կինոփառատոնում «Ոսկե ասպարեզ» մրցանակի է արժանացել «Լավագույն դերասանուհի» անվանակարգում։ Նրան լայն ժողովրդականություն ու համբավ են բերել նաև դերակատարումները Naša mala klinika, Luda kuća, Moja 3 zida, Ko te šiša հեռուստաֆիլմերում ։ Դերասանական իր բարձր վարպետությունը Ջոկիչը դրսևորել է նաև Զագրեբի խորվաթական ժողովրդական թատրոնում հանդես գալով մրցանակների արժանացած Լիր արքա, Տարտյուֆ, Ձմեռային հեքիաթ, Քեռի Վանյա, Svaki tvoj rođendan, Ապուշը ներկայացումներում ։  Նա հնչյունավորել է Թերքին 1999 թվականին նկարահանված Տարզան ֆիլմի խորվաթական կրկնօրինակում ։
Կենսագրություն
Յադրանկան ծնվել է 1981 թվականի հունվարի 14-ին, Խորվաթիայի Պուլա քաղաքում, մեծացել է նրա մերձակայքում գտնվող Սիյանում, Pula Arena-ի հարևանությամբ ։ Դպրոց ու գիմնազիա հաճախել է Պուլայում։ Դեռ պարմանուհի՝ հրապուրվել է թատրոնով ։ Դերասանական իր կարիերան սկսել է Պուլայի թատրոն-ստուդիայում, որտեղ վարպետության դասեր է առել Ռոբերտ Ռապոնիայից, խաղացել շեքսպիրյան գործերի բեմադրություններում, այդ թվում՝ Օթելլո-ում, Տիմոն Աթենացի-ում, Համլետ-ում, Սիմբելին-ում։ Այնուհետև ուսանել է Զագրեբի դրամատիկական արվեստի ակադեմիայում, դեռ այնտեղ սովորելու տարիներին ստացել իր առաջին դերը թատրոնում՝ որպես պրոֆեսիոնալ դերասանուհի։
Թատրոնում Ջոկիչի լավագույն դերակատարումներից են համարվում Կորդելիան՝ շեքսպիրյան «Լիր արքա»-ում, Նաստասյա Ֆիլիպովնան՝ Դոստոևսկու «Ապուշ»-ի բեմականացումում ։
Ջոկիչը մոլի ընթերցասեր է, սիրում է կարդալ հատկապես Իվան Վիդիչի, Մարգերիտ Դյուրասի, Ժան Ռասինի, Սիլվիա Պլատի, Ֆյոդոր Դոստոևսկու և Դանիել Դրագոևիչի ստեղծագործությունները ։
Պարգևներ
2010 թվականին Globus ամենշաբաթյա հանդեսը գրել է, որ Յադրանկա Ջոկիչը Խորվաթիայի առաջատար կինոդերասանուհիներից մեկն է ։
Արտիստական իր ոչ այնքան մեծ կարիերայի ընթացքում նա արդեն հասցրել է շահել խորվաթական թատրոնի լավագույն արտիստուհու չորս, Պուլայի կինոփառատոնի մեկ «Ոսկե ասպարեզ», «Večernji list» օրաթերթի խմբագրության սահմանած երկու մրցանակ, հինգ «Ոսկե ծիծաղ», ժյուրիի երեք Grand Prix, Ֆաբիան Շովագովիչի անվան երկու, Վելիկո Մարչիչի անվան մեկ և Վլադիմիր Նազորի անվան մեկ մրցանակ ։ Բացի այդ, խորվաթական Teatar.hr կայքի անցկացրած հարցումների հիման վրա երկու անգամ (2013 և 2015 թթ.) ճանաչվել է «Տարվա դերասանուհի» և արժանացել հատուկ մրցանակների ։
Արտաքին հղումներ
Կատեգորիա:Դերասանուհիներ այբբենական կարգով Կատեգորիա:Կինոդերասանուհիներ Կատեգորիա:Խորվաթիայի արվեստ Կատեգորիա:Խորվաթական կինո Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:20-րդ դարի կինոդերասանուհիներ Կատեգորիա:21-րդ դարի կինոդերասանուհիներ Կատեգորիա:Խորվաթ դերասաններ Կատեգորիա:Խորվաթ դերասանուհիներ
Մայնի Շվարցախ
Մայնի Շվարցախ (Schwarzach am Main), կոմունա Գերմանիայում, Բավարիա երկրամասում։
Մտնում է Կիտցինգեն շրջանի կազմի մեջ ։ Գտնվում է Ստորին Ֆրանկոնիա վարչական շրջանի ենթակայության ներքո։ Զբաղեցնում է 21,11 կմ² տարածք։ Բնակչությունը 2011 թվականի տվյալներով 3678 մարդ է։ Պաշտոնական կոդը՝ 09 6 75 165 ։
Ծանոթագրություններ
Կատեգորիա:Գերմանիայի քաղաքներ
Մելիցանո
Մելիցանո ( Melizzano), քաղաք Իտալիայի Կամպանիա մարզի Բենևենտո գավառում ։
Բնակչությունը կազմում է 1865 մարդ, բնակչության խտությունը կազմում է 110 մարդ/կմ²։ Զբաղեցնում է 17 կմ² մակերես տարածք։ Փոստային ինդեքս՝ 82030, հեռախոսային կոդ՝ 00824։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է հունիսի 29-ին։
Ժողովրդագրություն
'''Բնակչության թվաքանակի փոփոխությունները.
Չեզարե Ձավատինի
Չեզարե Ձավատինի (Cesare Zavattini), իտալացի գրող, սցենարիստ, կինոյի տեսաբան։ 1935 թվականից աշխատում է կինոյում։
Ձավատինիի սյուժեներով և սցենարներով ստեղծված ֆիլմերը իտալիայի կինոյում նախապատրաստել են նեոռեալիզմի երևան գալը՝ «Զբոսանք ամպերում» (1942 թ.), «Երեխաները նայում են մեզ» (1943 թ.)։ Մեծ ներդրում են եղել Ձավատինի և Դե Սիկայի համագործակցությամբ նկարահանված ֆիլմերը՝ «Շուշա» (1946 թ.), «Հեծանիվ հափշտակողները» (1948 թ.), «Ումբերտո Դ» (1951 թ.), «Չոչարա» (1960 թ.), «Արևածաղիկներ» (1970 թ., Ա. Գուերայի և Մ. Դ. Մդիվանիի հետ)։ «Որոշ մտքեր կինոյի մասին» աշխատության մեջ, հոդվածներում, ելույթներում արտահայտած Ձավատինի հայացքները շատ հարցերում դարձել են նեոռեալիզմի հիմքը։
Ծանոթագրություններ
Կատեգորիա:Իտալացի գրողներ Կատեգորիա:Իտալացի սցենարիստներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Իտալացի լրագրողներ Կատեգորիա:Իտալացի ռեժիսորներ Կատեգորիա:Իտալացի դրամատուրգներ Կատեգորիա:Իտալացի բանաստեղծներ
Անտառային գոտի
Անտառային գոտի, բարեխառն գոտի ու անտառային գոտի, բարեխառն գոտու հիմնական բնական գոտիներից մեկը։ Բնութագրվում է փշատերև և տերևաթափ սաղարթավոր անտառներով, ցուրտ, ձևային ձմեռներով և տաք ամառներով (միջին ջերմաստիճանը՝ 10 °C–ից 20 °C), խոնավությաև ավելցուկով և մակերեսայիև ջրերի առատությամբ։ Հողառաջացմաև հիմևակաև տիպը պոդզոլայիև և ճահճային է։ Բացի անտառներից լայն տարածում ունեն մարգագետիններն ու ճահիճները։ Անտառային գոտին ընդգրկում է Եվրասիայի և Հյուսիսային Ամերիկայի բարեխառն գոտու հյուսիսային մասը մինչև տունդրայի գոտին, ինչպես նաև Հարավային Ամերիկայի հվ. լ. 38°–ից հարավ՝ Անդյան լեռների շրջանը։ Բուսական կազմը աղքատ է. ծառատեսակների թիվը սովորաբար չի անցնում 5–8-ից, իսկ առանձին մասերում գերիշխում է միայն մեկ տեսակ։ Բարեխառն գոտու անտառների գոտին սովորաբար բաժանվում է 3 ենթագոտիների՝ փշատերև, խառը և լայնատերև անտառների։
Փշատերև անտառների ենթագոտին տարածված է Եվրասիայի հյուսիսում և Հյուսիսային Ամերիկայում։ Կլիման խստաշունչ է, սառնամանիքային։ Տարեկան տեղումները՝ 300–600 մմ է, Յակուտիայի որոշ շրջաններում՝ 150–200 մմ, Հյուսիսային Ամերիկայի խաղաղօվկիանոսյան ափին՝ 2000 մմ–ից ավելի։ Ռուսաստանի Եվրոպական մասի տայգայի ենթագոտին կազմված է եղևնուց և սոճուց, Ասիական մասինը (մինչև Ենիսեյ)՝ մայրենու, խեժափիճու, եղևենու սիբիրական տեսակներից, եղևնուց, իսկ տեղ–տեղ՝ սոճուց։ Ենիսեյից արևելք գերիշխում է դաուրական խեժափիճին։ Հյուսիսային Ամերիկայում մեծ տարածում ունեն եղևնու անտառները, ճահճակալած վայրերում՝ խեժափիճին, ավազուտներում՝ սոճու ամերիկյան տեսակները և այլն։ Հարուստ է ենթաանտառով։ Լայնատերև անտառային ենթագոտին ավելի տարածված է մայրցամաքների մերձօվկիանոսային մարզերում։ Կլիման տաք ծովային և չափավոր ցամաքային է՝ 500–700 մմ տեղումներով։ Հիմնական ծառատեսակներն են՝ հաճարենին, կաղնին, հացենին, լորենին, թխկին և այլն։
Խառն անտառները (սաղարթավոր և փշատերև ծառեր) անցողիկ գոտի են փշատերև ու լայնատերև անտառների միջև, լավ են արտահայտված Արևմտյան Եվրոպայում (հս. լ. 60°–ից հվ.), Ռուսաստանի Եվրոպական մասի արևմուտքում, Ուսսուրի–Ամուրյան երկրում, Հյուսիսային Ամերիկայի Մեծ լճերից հարավ–արևելք ընկած տարածքում և Հարավային Ամերիկայի խաղաղօվկիանոսյան գոտու ծայրագույն հարավում։ Հյուսիսային Ամերիկայի խառը և լայնատերև անտառներում, տայգայի բնորոշ ծառերի հետ մեկտեղ հանդիպում են ամերիկյան տեսակներ՝ դեղին կեչի, մագնոլիա, կակաչածառ, լորենի և այլն։ Անտառների գոտու կենդանական աշխարհի բնորոշ ներկայացուցիչներն են՝ գորշ արջը, լուսանը, վայրի կատուն, վարազը, եղջերուն, իշայծյամը, սկյուռը, թանկարժեք մորթի ունեցող բազմաթիվ կենդանիները, պարկամուկը, վիրգինյան եղջերուն, խոզուկը և այլն։ Շատ են թռչունները, միջատների և սարդանմանների քանակը տայգայում մեկ կմ² վրա հասնում է 100–150 միլիոն։ Տնտեսական յուրացման հետևանքով անտառների գոտու մեծ տարածություններ վերածվել են կուլտուրական լանդշաֆտի։ Արևմտյան Եվրոպայում անտառները գրավում են տարածության 20% և պահպանվել են հիմնականում լեռներում, իսկ Ասիայում և Հյուսիսային Ամերիկայում զբաղեցնում են մեծ տարածություններ։ Անտառների գոտիյոմ զարգացած են անտառաարդյունաբերությունը, որսորդական արդյունաբերությունը։
Գրականություն
Կատեգորիա:Լանդշաֆտ Կատեգորիա:Անտառներ Կատեգորիա:Էկոհամակարգեր
Միգել Կաբրերա
Միգել Կաբրերա (Miguel Mateo Maldonado y Cabrera, ), Նոր Իսպանիայի մեծագույն նկարիչներից մեկը։ Կաթոլիկ եկեղեցու, հարուստ հովանավորների համար ստեղծել է կրոնական և աշխարհիկ արվեստի գործեր։ Նրա կաստային կտավները, որոնք պատկերում են հնդկացիների, իսպանացիների և աֆրիկացիների միջռասայական ամուսնությունները, համարվում են ժանրում լավագույնը ։
Կենսագրություն
Կաբրերան ծնվել է Օախակա դե Խուարես քաղաքի Անտեկեր շրջանում։ Մեխիկո տեղափոխվել է 1719 թվականին։ Ուսանել է կամ Ռոդրիգես Խուարես եղբայրների, կամ Խոսե դե Իբառայի մոտ։
Կաբրերան եղել է քաղաքի արքեպիսկոպոսի սիրելի նկարիչը և Հիսուսի միաբանության հետևորդ։ Նրա նկարչության վրա մեծ ազդեցություն է ունեցել Բարտոլոմե Էստեբան Մուրիլյոն և այդ ժամանակաշրջանի ֆրանսիական նկարչությունը։
Կաբրերան հայտնի է իր կաստային կտավներով և Խուանա Ինես դե լա Կրուսի դիմանկարով։ Խուան Դիեգոյի առաջին դիմանկարը ստեղծողներից է։ 1752 թվականին նրան թույլատրել են ստեղծել Սուրբ Գվատալուպեի սրբապատկերի երեք օրինակ արքեպիսկոպոս Խոսե Մանուել Ռուբիո ի Սալինեսի, Պապի և երրորը որպես հետագա նմուշների համար կիրառման օրինակ։
1756 թվականին Կաբրերան գրել է Սուրբ Գվադալուպեի սրբապատկերի մասին աշխատությունը՝ «Maravilla americana y conjunto de raras maravillas observadas con la dirección de las reglas del arte de la pintura», որին հաճախ անվանում են «Ամերիկյան հրաշալիք» ։
1753 թվականին Կաբրերան Մեքսիկայում հիմնել է գեղարվեստի ակադեմիան և դարձել է նրա տնօրենը ։
Կաբրերայի ստեղծագործությունները կրոնական բնույթի են, ինչպես նաև լինելով Մեխիկոյի արքեպիսկոպոսի պաշտոնական նկարիչը, կերտել է նրա և այլ դիմանկարներ։
Միգել Կաբրերայի մասունքներն ամփոփված են Մեխիկոյի Սանտա Ինես եկեղեցում։
Արտաքին հղումներ
Կատեգորիա:Մեքսիկացի նկարիչներ Կատեգորիա:Բարոկկո ոճի նկարիչներ Կատեգորիա:Իսպանացի նկարիչներ
Նիդերֆիբախ
Նիդերֆիբախ (Niederviehbach), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 2499 մարդ է (2010 թվականի դեկտեմբերի 31–ի տվյալներով )։ Զբաղեցնում է 29,62 կմ² տարածք։ Պաշտոնական կոդ՝ 09 2 79 130։
Արտաքին հղումներ
Կատեգորիա:Գերմանիայի բնակավայրեր
Մոնտելեն
Մոնտելեն (Montaulin), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 722 մարդ, բնակչության խտությունը` 58.18 մարդ/կմ²։ Բնակավայրը զբաղեցնում է 12.41 կմ² տարածք։
Աշխարհագրություն
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 11 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 507 աշխատունակ (15-64 տարեկան) բնակիչ, որոնցից ակտիվ էին 381-ը, իսկ ոչ ակտիվները` 126։ Ակտիվության ցուցանիշը կազմում է 75,1 %։ 381 աշխատունակ մարդկանցից աշխատել է 359 անձ (190 տղամարդ և 169 կին)։ Գործազուրկ են եղել 22 անձ (14 տղամարդ և 8 կին)։ 126 անաշխատունակներից 57-ը եղել են աշակերտներ կամ ուսանողներ, 53-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խենթ զույգը
Խենթ զույգը՝ (환상의 커플), հարավկորեական մինի սերիալ, որը հանդիսանում է «Նավից դուրս» ֆիլմի յուրօրինակ վերաձևավորումը։ Ֆիլմը բաղկացած է 16 սերիաներից, գլխավոր դերում՝ Հան Է Սըլ։ Պրեմիերան  կայացել է 2016 թվականի հոկտեմբերի 17-ին  ։
Սյուժե
Հարուստ, քմահաճ և գեղեցիկ բիզնես-լեդի Աննա Չոն մի շարք պատահական հանդիպումների արդյունքում  գժտվում և կատաղի թշնամանքի մեջ է մտնում տաղանդավոր  Չան Չհոլ Սուի հետ։ Բայց հանկարծ նա կորցնում է գիտակցությունը և, երբ բացում է աչքերը, հիվանդանոցում ոչինչ չի հիշում իր մասին։ Չան Չհոլ Սուն ձևանում է որպես նրա ամուսին։ Նրա իսկական ամուսինը սկզբում մտածում է, որ Աննան մահացել է, այնուհետև չի ցանկանում նրան վերադարձնել, բայց տեսնելով այլ Աննայի նա պայքարի մեջ է մտնում ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2006 հեռուստասերիալներ Կատեգորիա:Կորեերեն հեռուստասերիալներ
Պրոմեթեուս ճամբար
Պրոմեթեուս ճամբար (Prometheus-leiri), ոչ քաղաքական և ոչ կրոնական ճամբարներ դեռահասների համար, որ սկզբում կազմակերպվել են Ֆինլանդիայում ։ Ստեղծվել են որպես այլընտրանք կոնֆիրմացիայի կրոնական ճամբարներին։ Ճամբարները կոչվել են հունական առասպելի հերոս Պրոմեթևսի անունով, որն աստվածներից գողացել է կրակն ու այն տվել մարդկանց՝ վերջիններիս սովորեցնելով օգտագործել այն։ Ճամբարների նպատակն է երիտասարդներին օգնել զարգացնել ինքնուրույն մտածողություն և մշակել կյանքի իրենց սեփական փիլիսոփայութունը։ Նրանք նաև օգնում են կրել սեփական արարքների պատասխանատվությունը և գիտակցել, որ իրենք մասնակից են այն ամենին, ինչ կատարվում է աշխարհում։
Ընդհանուր բնութագիր
Պրոմեթեուս ճամբարներին և ասոցիացիայի մյուս միջոցառումներին մասնակցելու համար չի պահանջվում ունենալ որոշակի գաղափարական, քաղաքական կամ կրոնական հայացքներ։ 2006 թվականին Պրոմեթեուս ճամբարի մասնակիցների շրջանում անցկացված հարցման արդյունքում պարզվել է, որ նրանց 20 %-ն մասնակցել է նաև այլ ճամբարների, օրինակ՝ կոնֆիրմացիոն ճամբարներ, որ կազմակերպվել են Ֆինլանդիայի ավետարանական-լյութերական եկեղեցու կողմից։ Մոտավորապես նույնքան մասնակիցներ եղել են եկեղեցու անդամ ։ 2009 թվականին մասնակիցների շուրջ մեկ երրորդը մասնակցել է նաև կոնֆիրմացիայի ճամբարներին ։
Մոտավորապես 9740 դեռահաս է մասնակցել Պրոմեթեուս ճամբարներին 1990-2008 թվականներին։ 2008 թվականին Ֆինլանդիայի տարբեր վայրերում կազմակերպվել է 67 ճամբար, որոնց մասնակցել են շուրջ 1000 դեռահասներ, ինչը կազմում է այդ տարիքային խմբի շուրջ 1,5 %-ը ։ Մի քանի տարիների ընթացքում ճամբարների հաճախելիությունը եղել է հարաբերականորեն կայուն։ Օրինակ՝ 2012 թվականին կազմակերպվել է 69 ճամբար, որոնց ընդհանուր առմամբ մասնակցելէ շուրջ 900 մարդ ։ 2010 թվականին Պրոմեթեուս ճամբարների ասոցիացիան կազմակերպել է 67 ճամբար, իսկ այդ տարվա բյուջեն կազմել է 464 553 եվրո։ Կառավարական դրամաշնորհները կազմել են 82 000 եվրո։ Ճամբարների անցկացման ուղղակի ծախսերը կազմել են 178 599 եվրո, իսկ ջոկատավարների ու անձնակազմի նախապատրաստման համար ծախսվել է 76 013 եվրո ։ Ճամբարների առանձնահատկությունն այն է, որ ջոկատավարներն ու անձնակազմի մյուս մասնակիցներն աշխատում են որպես կամավոր։
Ճամբարի կառուցվածք
Պրոմեթեուս ճամբանրների մասնակիցների հիմնական մասը 8-րդ և 9-րդ դասարանների աշակերտներ են, այսինքն՝ 14-16 տարեկան դեռահասներ։ Այդ տարիքային սահմանն անցած երիտասարդների համար կազմակերպվում են այսպես կոչված ավագ ճամբարներ։ Սովորաբար ճամբարներում լինում է 7-15 մասնակից։ Ճամբարը ղեկավարում է երկու չափահաս հրահանգիչներից ու հինգ ջոկատավարներից կազմված թիմը։ Ջոկատավարներ սովորաբար դառնում են 15-19 տարեկան երիտասարդներ, որպես կանոն՝ Պրոմեթեուս ամառային ճամբարների նախկին մասնակիցներ։ Ինչպես ջոկատավարները, այնպես էլ հրահանգիչները միասին մասնակցում են ճամբարի ծրագրի մշակմանը, միջոցառումների պլանավորմանն ու անցկացմանը։ Հրահանգիչները կրում են ճամբարի իրավաբանական պատասխանատվությունը։
Պրոմեթեուս ճամբարները տևում են ութ օր՝ սովորաբար կիրակիից կիրակի։ Յուրաքանչյուր օր նվիրված է մեկ առանձին թեմայի։ Բոլոր ճամբարներն օգտագործում են նույն թեմաները՝ խտրականություն ու համբերատարություն, թունանյութեր և կախվածություն, շրջակա միջավայր, հասարակություն և սոցիալական ակտիվություն, մարկային հարաբերություններ և սեքսուալություն, ապագա, աշխարհայացք և համոզմունքներ ։
Ճամբարի բոլոր մասնակիցների համար ստեղծվում են պայմաններ, որոնցում նրանք կարող են կիսվել իրենց կարծիքներով ու պատկերացումներով և քննարկել դրանք, ինչպես նաև սովորել ուշադրության արժանացնել մյուսների՝ տարբերվող կարծիքները ։ Ճամբարներում չեն կիրառվում աշխատանքի այնպիսի ձևեր, ինչպիսիք են դասերն ու դասախոսությունները, թեմաների վրա աշխատանքը կատարվում է հիմնականում խմբային քննարկումների ձևով։ Կիրառվում են նաև այնպիսի փևեր, ինչպիսիք են բանավեճերը, խաղերը, բեմականացումները, խմբային նախագծերն ու այլ ինտերակտիվ ձևեր։ Երբեմն ճամբարի վերջին օրը ելույթ է ունենում հրավիրված որևէ հայտնի մարդ։
Ճամբարի վերջին օրը կազմակերպվում է Պրոմեթևսի տոնը, որի ժամանակ կարելի է հրավիրել ծնողներին ու ընկերներին։ Տոնակատարության ժամանակ ճամբարի մասնակիցներն ստանում են ծաղկեպսակներ՝ հյուսված թարմ ճյուղերից ու ծաղիկներին, ինչպես նաև Պրոմեթևսի մեդալիոն ։ Վերջինիս հակառակ կողմում փորագրվում է մասնակցի անունը, ճամբարի անցկացման վայրն ու ամսաթիվը։
Պրոմեթեուս ճամբարների ասոցիացիան կազմակերպում է հատուկ ճամբարներ, որոնք իրենց ծրագրերով ու անցկացման բնույթով կարող են տարբերվել սովորական ճամբարներից։ Օրինակ՝ 2009 թվականին կազմակերպվել են երկու թատերական ճամբարներ, երկու ճամբարներ, որոնցում շեշտը դրվել է կերպարվեստի վրա և մեկ զբոսաշրջային ճամբար։ Ամեն տարի կազմակերպվում են նաև մի քանի ճամբարներ չափահասների համար, այսինքն՝ նրանց համար, որոնք 20 տարեկանից մեծ են։
Գրականության մեջ
Գեղարվեստական գրականության մեջ Սելլա Սիմուկկայի «Կայծ» (Kipinä, 2006) վեպի գործողությունները տեղի են ունենում Պրոմեթեուս ճամբարում ։
Արտաքին հղումներ
Կատեգորիա:1989 հիմնադրումներ Ֆինլանդիայում Կատեգորիա:Կրթությունը Ֆինլանդիայում
Թերեզ Սիտա-Բելլա
Թերեզա Շատախոս-Բելլա (Thérèse Sita-Bella, ), կամերունցի կինոռեժիսոր, ով դարձավ Աֆրիկայի և Կամերունի առաջին կին կինոռեժիսորը։
Վաղ կյանք և կրթություն
Նա ծնվել է Կամերունի հարավային Բեթի ցեղում և ստացել է կրթություն տեղի կաթոլիկ միսիոներների կողմից։ 1950-ական թվականներին Կամերունի մայրաքաղաք Յաունդեի դպրոցից բակալավրի աստիճան ստանալուց հետո նա կրթությունը շարունակելու համար տեղափոխվել է Փարիզ։ Հենց Ֆրանսիայում էլ ծագել է լրագրության և ֆիլմարտադրության նրան հետաքրքրությունները։
Կարիերա
1955 թվականին Թերեզ Սիտա-Բելլան սկսել է իր կարիերան որպես լրագրող։ Ավելի ուշ՝ 1963 թվականին, նա դարձավ Աֆրիկայի և Կամերունի առաջին կին կինոռեժիսորը։ 1964-1965, Սիտա-Բելլան աշխատել է Ֆրանսիայում ֆրանսիական La Vie Africane ամսագրում, որի համահիմնադիրն էր։ 1967 թվականին Կամերուն վերադառնալուց հետո նա միացել է Տեղեկատվության նախարարությանը և դարձել պետի տեղակալ ։
Tam Tam à Paris
1963 թվականին Սիտա-Բելլան նկարահանեց «Tam-Tam à Paris» վավերագրական ֆիլմը, որը հետևեց Փարիզի շրջագայության ժամանակ կամերունյան ազգային համույթի խմբի անդամներին ։ «Tam-Tam à Paris» ֆիլմը հաճախ մեջբերվում է որպես Աֆրիկայի և Կամերունի առաջին կին կինոռեժիսորի աշխատանք ։ 1969 թվականին «Tam-Tam à Paris» ներկայացվել է Աֆրիկյան ֆիլմերի առաջին շաբաթում, որը հետագայում հայտնի դարձավ որպես ՖԵՍՊԱԿՕ ։
Սիտա-Բելլան համարվում էր ռահվիրա և կինոյի ոլորտում աշխատող մի քանի կանանցից մեկը, քանի որ այս ոլորտում ժամանակին գերակշռում էին տղամարդիկ։ 1970-ականներին խոսելով կինոարտադրության մասին՝ ասում է․
Մահ
2006 թվականի փետրվարի 27-ին Թերեզ Սիտա-Բելլան մահացել է Յաունդեի հիվանդանոցում՝ հաստ աղիքի քաղցկեղից ։ Թաղվել է Յաունդեի Մվոլյե գերեզմանատանը։
Պարգևեր
Կամերունի Սիտա-Բելլա մշակույթի կենտրոնը անվանվել է ի պատիվ կամերունցի կինոռեժիսոր Թերեզ Սիտա-Բելլայի ։
Ծանոթագրություններ
Կատեգորիա:1933 ծնունդներ Կատեգորիա:2006 մահեր Կատեգորիա:Կամերունցի լրագրողներ Կատեգորիա:Կամերունցի կինոռեժիսորներ Կատեգորիա:20-րդ դարի լրագրողներ Կատեգորիա:Կին լրագրողներ Կատեգորիա:Կամերունցի ֆեմինիստներ
Ստեփան Ջրբաշյանի անվան երաժշտական դպրոց
Պատմություն
Երևանի թիվ 8 երաժշտական դպրոցը հիմանդրվել է 1965 թվականին և դաշնամուրի, ջութակի և թավջութակի դասարաններում ունեցել է 7 մանկավարժ և 60 աշակերտ։ 1977 թվականի մայիսի 5-ին թիվ 8 երաժշտական դպրոցը վերանվանվել է հայ կոմպոզիտոր Ստեփան Ջրբաշյանի անունով։
Դպրոցն ունեցել է մեծ երգչախումբ Սերգեյ Պողոսովի ղեկավարությամբ ։ Տարիների ընթացքում դպրոցը համալրվել է նոր մանկավարժներով, սաներով, ունեցել նոր ձեռքբերումներ, բացվել են երաժշտական գործիքների նոր դասարաններ։ Դպրոցը համագործակցել է Հայաստանի տարբեր մարզերի երաժշտական դպրոցների հետ։
Ծանոթագրություններ
Կատեգորիա:Երևանի դպրոցներ Կատեգորիա:Երաժշտական դպրոցներ
Անտիմոնիտ
Անտիմոնիտ, ստիբնիտ (ուշ ), միներալ, ծարիրի սուլֆիդ՝ Sb2S3 (պարունակում է Sb - 71,4%, S —28,6%, աննշան քանակություններով՝ As, Bi, Pb, Fe, Cu, Au և Ag)։ Բյուրեղանում է ռոմբային համակարգում։ Առաջացնում է ասեղնաձև և պրիզմատիկ բյուրեղներ։
Բացի բուն ծարիրային հանքավայրերից, հանդիպում է նաև բազմաթիվ ծարիրա-սնդիկային հանքավայրերում։
Հայաստանում անտիմոնիտ կա Ազատեկի հանքավայրում (Վայոց ձորի մարզ)։ Անտիմոնիտը ծարիրի ստացման հիմնական հանքանյութն Է։
Արտաքին հղումներ
Կատեգորիա:Ծարիրի միներալներ
Ցրվենի Կրստ (համակենտրոնացման ճամբար)
Ցրվենի Կրստ (Црвени крст՝ կարմիր խաչ), նացիստական համակենտրոնացման ճամբար, որը գոյություն է ունեցել հընթացս 1941-ից 1944 թվականներին սերբական Նիշ քաղաքում։
Պատմություն
Այս նացիստական համակենտրոնացման ճամբարը գտնվել է սերբական Նիշ քաղաքի «Ցրվենի կրստ» երկաթուղային կայարանից ոչ հեռու՝ պահեստային շինություններում։ Ճամբարը կազմված էր բանտի կենտրոնական մասնաշենքից, երեք միջանցիկ կառույցներից, պահակային չորս շինություններից և երկու դիտաշտարակներից։
Սկզբից պլանավորած էր, որ 1941 թվականի կեսերին Ցրվենի Կրստ ճամբարն օգտագործվեր որպես տարանցիկ ճամբար (Durchgangslager), իսկ նույն թվականի սեպտեմբերից ճամբարը վերափոխվեց սովորական համակենտրոնացման ճամբարի։
Գործունեություն
1942 թվականի փետրվարի 12-ին ճամբարում կալանավորների կողմից զանգվածային փախուստի փորձ ձեռնարկվեց․ դա կատարվեց ճամբարի ցանկապատերի ընդարձակման աշխատանքները կատարելու ժամանակ։ Մոտավորապես 50 կալանավորներ տեղում գնդակահարվեցին, մնացած 100-ին հաջողվեց փրկվել ։
Ցրվենի Կրստ համակենտրոնացման ճամբարն ազատագրվել է 1944 թվականին հարավսլավցի պարտիզանների կողմից։ 1979 թվականին ճամբարն հայտարարվում է Առանձնակի կարևորության մշակութային հուշարձան (Monument of Culture of Exceptional Importance)։ Այսօր այն պահպանվում է պետության կողմից։
Ներկայիս դրությամբ ճամբարի տարածքում գործում է թանգարան։ 1987 թվականին այստեղ ֆիլմ է նկարահանվել ։
Բուբանիում զանգվածային սպանությունների վայրում բացվել է զոհերի հիշատակին նվիրված հուշատախտակ ։
Արտաքին հղումներ
Կատեգորիա:Երրորդ ռայխի համակենտրոնացման ճամբարներ Կատեգորիա:Սերբիայի պատմություն Կատեգորիա:Հոլոքոստ Կատեգորիա:Նացիստական Գերմանիայի համակենտրոնացման ճամբարներ Կատեգորիա:Սերբիայի տեսարժան վայրեր Կատեգորիա:Սերբիայի ճարտարապետություն
Լինսի գավառ
Լինսի  (Microrregião de Lins գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 158 748 մարդ 2005 թվականի տվյալով։ Զբաղեցված տարածքը 3875,495 կմ²։ Բնակչության խտությունը 40,9  մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Պայթյուն Օռլի օդանավակայանում
Պայթյուն Օռլի օդանավայանում, ահաբեկչական ակտ, որն իրագործել է ԱՍԱԼԱ-ն, որի հետևանքով զոհվել է 8 և վիրավորվել 55 մարդ ։
Ահաբեկչության հանգամանքները
Պայթյունը տեղի է ունեցել 1983 թվականի հուլիսի 15-ին, երբ պայթուցիկով մեծ ճամպրուկը պայթել է Թուրքական ավիաղուղիների առջևի կայունում՝ Փարիզի Օռլի օդանավակայանում։ Չորս մարդ է զոհվել։ Պայթյունը առաջացրեց մեծ այրվածքներ վիրավորների մոտ, որոնցից չորսը ավելի ուշ մահացան հիվանդանոցում ։
Ահաբեկչությունից հետո ոստիկանությունը ձերբակալեց 51 մարդու, ովքեր կապ ունեին ԱՍԱԼԱ-ի հետ։ Նրանցից 11-ին տեղափոխեցին դատախազություն, որից վեցին առաջադրեցին մեղադրանք, այդ թվում և ահաբեկչության գլխավոր իրականացնողին, սիրիահայ՝ Վարուժան Կարապետյանը, որը ընդունեց իր մեղքը և հաղորդեց, որ ռումբը պայթել է ժամանակից շուտ, և այն պետք է պայթեր Փարիզ ից Ստամբուլ թռչող ինքնաթիռում ։ Այդ ժամանակ հիվանդանոցում ստացած այրվածքներից մահացավ ահաբեկչության յոթերորդ զոհը, ֆրանսուհի Ժակլին Կիրշները, ում 19-ամյա որդին զոհվել էր տեղում ։
Կարապետյանը հաղորդեց, որ ռումբը պատրաստվել է ուրիշ հայի բնակարանում, Թուրքիայի քաղաքացի Հովհաննես Սեմերչիի տանը։ Օդանավակայանում Կարապետյանը տվել է ուղևորներից մեկին 65 դոլլար և ասել է, որ նրա մոտ շատ ուղեբեռ կա, և խնդրել է հանձնել նրա փոխարեն ուղեբեռը։ Ռումբը, սակայն պայթեց ոչ թե օդում, այլ ուղեբեռային հարթակում ։ Շուտով Մարսելում ձերբալավեց Փարիզից գնացքով ժամանած, հետախուժման մեջ գտնվող ուրիշ թրքահայ՝ Նաիր Սոները, էլեկտրոնային մասնագետ, ով ձեռք էր բերել գազի բալոնները և պատրաստել էր ռումբ, որը պայթել էր օդանավակայանում ։
Համաձայնությունը Ֆրանսիայի կառավարության հետ
Այս ահաբեկչությունը ստիպեց կառավարող սոցիալիստներին, ովքեր նախկինում աչք էին փակում հայ զինյալների վրա և իրենց համակրանքն էին արտահայտում այդ գործի նկատմամբ, որի համար պայքարում էր ԱՍԱԼԱ-ն։ Միջազգային մամուլում հայտնվեցին տեղեկություններ հայերի և ֆրանսիական կառավարության միջև գաղտնի համաձայնության մասին, որը կնքվել է 1982 թվականի հունավարին, ըստ պայմանագրի ֆրանսիական իշխանությունները պետք է ճանաչեին Հայոց ցեղասպանություն ը, և հայ զինյալներին հնարավորություն տալ անխափան կերպով օգտագործել ֆրանսիական օդանավակայաններ, փոխարենը ահաբեկչություններ չկատարել Ֆրանսիայի տարածքում։ Ըստ այդ համաձայնագրի, 1981 թվականին ձերբակալաված Վան գործողության չորս հայ զինյալներ ստացան մեղմ դատավճիռներ, իսկ դատապարտված